Κάρολος Ευγένιος της Βυρτεμβέργης

Ο Κάρολος Ευγένιος (γερμ. Karl Eugen, 11 Φεβρουαρίου 1728 - 24 Οκτωβρίου 1793) από τον Οίκο της Βυρτεμβέργης ήταν δούκας της Βυρτεμβέργης (1737-1793).

Βιογραφία
Ήταν ο πρωτότοκος γιος του Καρόλου Αλεξάνδρου της Βυρτεμβέργης και της Μαρίας Αυγούστας, κόρης του Άνσελμου Φραγκίσκου του Τουρν και Τάξις.

Το 1793 απεβίωσε στο Χόενχαϊμ σε ηλικία 65 ετών και τον διαδέχθηκε ο επόμενος αδελφός του Λουδοβίκος-Ευγένιος.

Οικογένεια
Νυμφεύτηκε πρώτα το 1748 την Ελισάβετ Φρειδερίκη Σοφία των Χοεντσόλλερν, κόρη του Φρειδερίκου του Βρανδεμβούργου-Μπαϊρόιτ, και απέκτησαν μία κόρη, που απεβίωσε σε ηλικία ενός έτους:
 Φρειδερίκη Βιλελμίνη Αυγούστα Λουίζα Καρλόττα (1750-1751).

Το 1756 η (πρώτη) σύζυγός του τον εγκατέλειψε και μετέβη στο Μπαϊρόιτ, στην Αυλή του πατέρα της, χωρίς να διαζευχθούν ποτέ. Τότε ο Κάρολος Ευγένιος από οκτώ ερωμένες του απέκτησε 11 τέκνα: 

Από άγνωστη απέκτησε:
 (νόθη) Καρολίνε (1755-1839).
Από τη Λουίζα Τοσκάνι είχε:
 (νόθος) Καρλ φον Όστχαϊμ (1761-1793), άγαμος.
 (νόθος) Καρλ Αλεξάντερ φον Όστχαϊμ (1765-1821), άγαμος.
Από άγνωστη ερωμένη απέκτησε:
 (νόθος) Σαρλόττε (1762-1811), παντρεύτηκε τον Γιούλιους Φρήντριχ φον Λύτσοβ.
Από την Τερέζα Μποναφόνι είχε:
 (νόθος) Καρλ Μποναφόνι (1768-1769).
 (νόθος) Καρλ Μπορέλ (1770-1821), αυτοκτόνησε άγαμος.
Από την Άννα Ελεονώρα Φράνκι απέκτησε:
 (νόθος) Έουγκεν Φράνκι (1768-1794), άγαμος.
 (νόθος) Ελεονόρα Φράνκι (1771-1833), Βαρόνη του Φράνκβεμοντ, παντρεύτηκε τον στρατηγό Ζαν Φρανσουά Λουί Μαρί Αλμπέρ-Γκασπάρ Γκριμόντ, Κόμη του Ορσαί.
Από άγνωστη ερωμένη είχε:
 (νόθος) Φρήντριχ Βίλχελμ (; - 1790), άγαμος.
Από την Καταρίνα Κουρτς απέκτησε:
 (νόθος) Καρλ Ντάβιντ φον Φράνκεμοντ 1769-1830, παντρεύτηκε πρώτα την Κυρία φον Χύγκελ και μετά τη Λουίζε Σοφία Ενριέττε φον Γιέττ, από την οποία είχε δύο κόρες.
Από τη Ρεγκίνα Μόντι είχε:
 (νόθος) Φρήντριχ (1770-1842), Κόμης του Φρανκεμόντ. Στρατηγός και υπουργός Πολέμου, άγαμος.

Το 1780 απεβίωσε η Ελισάβετ Φρειδερίκη Σοφία και ο Κάρολος Ευγένιος παντρεύτηκε τη νέα ερωμένη του Φραντσίσκα, Κόμισσα του Χόενχαϊμ. Της απένειμε τον τίτλο της κόμισσας· δεν απέκτησαν τέκνα.

Πρόγονοι

Πηγές
 Brockhaus Geschichte, Second Edition
 Παραπομπές 

Κατηγορία:Οίκος της Βυρτεμβέργης